CELEX: 32010R0549
Language: da
Date: 2010-06-23 00:00:00
Title: Kommissionens forordning (EU) nr. 549/2010 af 23. juni 2010 om ændring og berigtigelse af forordning (EU) nr. 1272/2009 om gennemførelsesbestemmelser til Rådets forordning (EF) nr. 1234/2007 for så vidt angår opkøb og salg af landbrugsprodukter ved offentlig intervention

24.6.2010   
            
            
               DA
            
            
               Den Europæiske Unions Tidende
            
            
               L 157/1
            
         KOMMISSIONENS FORORDNING (EU) Nr. 549/2010
   af 23. juni 2010
   om ændring og berigtigelse af forordning (EU) nr. 1272/2009 om gennemførelsesbestemmelser til Rådets forordning (EF) nr. 1234/2007 for så vidt angår opkøb og salg af landbrugsprodukter ved offentlig intervention
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra a), d) og j), sammenholdt med artikel 4, og
   ud fra følgende betragtninger:
   
               (1)
            
            
               Ifølge artikel 12, stk. 2, i forordning (EF) nr. 1234/2007 skal Kommissionen uden bistand fra den komité, der er nævnt i artikel 195, stk. 1, i nævnte forordning, standse offentlig intervention for oksekød og kalvekød, når de betingelser, der er fastsat i artikel 12, stk. 1, litra c), i nævnte forordning ikke har været opfyldt i en repræsentativ periode. Det er nødvendigt at fastsætte den repræsentative periode for standsning af offentlig intervention for oksekød ved licitation, og at disse beføjelser, som Kommissionen har, kommer til at fremgå af artikel 16 i Kommissionens forordning (EU) nr. 1272/2009 (2).
            
         
               (2)
            
            
               I artikel 29, stk. 2, i forordning (EU) nr. 1272/2009 er der blevet vedtaget forskellige, fejlagtige bestemmelser i de forskellige sprogudgaver for så vidt angår de regler, der skal anvendes, når interventionsorganet ændrer det oplagringssted, som tilbudsgiveren eller den bydende har udpeget. Det er derfor nødvendigt at præcisere, at i dette tilfælde skal alle yderligere transportomkostninger afholdes af interventionsorganet, dog ikke for de første 20 km, og at tilføje, at såfremt artikel 38, stk. 3, finder anvendelse, så skal nedsættelsen ikke overstige transportomkostninger ud over 100 km.
            
         
               (3)
            
            
               I afsnit IX i bilag III til forordning (EU) nr. 1272/2009 fastsættes bestemmelser vedrørende kartoner til emballering af oksekød, der er opkøbt til intervention. Det er nødvendigt at tilpasse forseglingskravene i punkt 6 for at bringe dem på linje med kravene i afsnit I i bilag II til Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (3).
            
         
               (4)
            
            
               I forbindelse med denne ændring af forordning (EU) nr. 1272/2009 er det hensigtsmæssigt at korrigere en udeladelse i artikel 25 i nævnte forordning.
            
         
               (5)
            
            
               Forordning (EU) nr. 1272/2009 bør derfor ændres og berigtiges i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   I forordning (EU) nr. 1272/2009 foretages følgende ændringer:
   
               1)
            
            
               Artikel 16, stk. 2, litra b), affattes således:
               
                           »b)
                        
                        
                           licitation med henblik på opkøb af oksekød pr. kategori og medlemsstat eller område i en medlemsstat på grundlag af de to seneste ugentlige noteringer af markedspriserne, jf. artikel 12, stk. 1, litra c), i forordning (EF) nr. 1234/2007. Kommissionen standser nævnte licitation efter samme procedure pr. kategori og medlemsstat eller område i en medlemsstat på grundlag af den seneste ugentlige notering af markedspriserne.«
                        
                     
         
               2)
            
            
               I artikel 16, stk. 6, første afsnit, affattes den indledende tekst således:
               »Ved anvendelsen af artikel 12, stk. 1, litra c), artikel 12, stk. 2, og artikel 18, stk. 3, litra b), i forordning (EF) nr. 1234/2007 gælder følgende bestemmelser:«.
            
         
               3)
            
            
               Artikel 25, stk. 1, affattes således:
               »Når det er kontrolleret, om tilbuddet eller buddet kan antages, jf. artikel 11, stk. 1, og efter den meddelelse, der er nævnt i artikel 20, stk. 3, udsteder interventionsorganet et leveringsbevis, jf. dog de foranstaltninger, som vedtages i henhold til artikel 14, stk. 1, og artikel 19, stk. 1. Leveringsbeviset dateres og nummereres og skal indeholde oplysning om:
               
                           a)
                        
                        
                           den mængde, der skal leveres
                        
                     
                           b)
                        
                        
                           fristen for produkternes levering
                        
                     
                           c)
                        
                        
                           det oplagringssted, produkterne skal leveres til
                        
                     
                           d)
                        
                        
                           den pris, som tilbuddet eller buddet er accepteret til.«
                        
                     
         
               4)
            
            
               Artikel 29, stk. 2, affattes således:
               »2.   Udpeger interventionsorganet et andet oplagringssted end det, som tilbudsgiveren eller den bydende har udpeget, jf. artikel 26, stk. 1, afholdes de yderligere transportomkostninger af interventionsorganet, dog ikke for de første 20 km. Alle transportomkostninger ud over 100 km afholdes dog af interventionsorganet. Dette stykke anvendes ikke, hvis artikel 31, stk. 2, finder anvendelse.«
            
         
               5)
            
            
               Artikel 38, stk. 3, litra a), affattes således:
               
                           »a)
                        
                        
                           omkostningerne ved transport mellem det faktiske overtagelsessted, som interventionsorganet har udpeget, og det oplagringssted, der er nævnt i artikel 10, stk. 1, litra a), nr. iv), hvortil produkterne skulle have været leveret med de laveste omkostninger, men uden at den i artikel 29, stk. 1, nævnte grænse på 100 km overskrides, og«
                        
                     
         
               6)
            
            
               Afsnit IX, punkt 6, i bilag III affattes således:
               
                           »6.
                        
                        
                           Hvert karton skal forsegles:
                           
                                       a)
                                    
                                    
                                       med et mærke, der er i overensstemmelse med afsnit I i bilag II til forordning (EF) nr. 853/2004, samt
                                    
                                 
                                       b)
                                    
                                    
                                       ved hver af enderne med en etiket fra interventionsorganet forsynet med et løbenummer og påsat på en sådan måde, at forseglingen brydes, når kartonen åbnes.«
                                    
                                 
                     
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes:
   
               a)
            
            
               fra den 1. juli 2010 for oksekød og kalvekød, smør, skummetmælkspulver og korn og
            
         
               b)
            
            
               fra den 1. september 2010 for ris.
            
         
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. juni 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EUT L 349 af 29.12.2009, s. 1.
   
      (3)  EUT L 139 af 30.4.2004, s. 55.